พรรคก้าวไกล

| พรรคก้าวไกล  |
| --- | --- |

หัวหน้า: ชัยธวัช ตุลาธน
รองหัวหน้า: พิจารณ์ เชาวพัฒนวงศ์ ณัฐวุฒิ บัวประทุม สุพิศาล ภักดีนฤนาถ ศิริกัญญา ตันสกุล
เลขาธิการ: อภิชาติ ศิริสุนทร
รองเลขาธิการ: สุรเชษฐ์ ประวีณวงศ์วุฒิ ณัฐชา บุญไชยอินสวัสดิ์ ณัฐพงษ์ เรืองปัญญาวุฒิ
เหรัญญิก: ณธีภัสร์ กุลเศรษฐสิทธิ์
นายทะเบียนสมาชิก: ณกรณ์พงศ์ ศุภนิมิตตระกูล
โฆษก: พริษฐ์ วัชรสินธุ
รองโฆษก: กรุณพล เทียนสุวรรณ ภคมน หนุนอนันต์
กรรมการบริหาร: สมชาย ฝั่งชลจิตร อภิสิทธิ์ พรมฤทธิ์ เบญจา แสงจันทร์ สุเทพ อู่อ้น
ประธานที่ปรึกษาหัวหน้า: พิธา ลิ้มเจริญรัตน์
ที่ปรึกษาหัวหน้า: วีระยุทธ กาญจน์ชูฉัตร เดชรัต สุขกำเนิด
ประธานคณะทำงานพิเศษป้องกันแก้ไขปัญหาความรุนแรงทางเพศ: เบญจา แสงจันทร์
ผู้อำนวยการศูนย์นโยบายเพื่ออนาคต: เดชรัต สุขกำเนิด
ผู้อำนวยการ: ศรายุทธิ์ ใจหลัก
ผู้อำนวยการเลือกตั้ง: กิตติชัย เตชะกุลวณิชย์
คำขวัญ: พรรคร่วมพัฒนาชาติไทย   ร่วมพัฒนา พาชาติพ้นวิกฤต พิชิตภัยคอร์รัปชั่น ยึดมั่นความเป็นไทย   พรรคผึ้งหลวง   พลิกประวัติศาสตร์ พลิกงบพัฒนา 90% สู่หมู่บ้าน/ชุมชน   พรรคก้าวไกล   การเมืองดี ปากท้องดี มีอนาคต
คติพจน์: ต้องก้าวไกล ให้ไทยก้าวหน้า    ก้าวไกล ตรงไปตรงมา
ก่อตั้ง: พรรคร่วมพัฒนาชาติไทย (ครั้งที่ 1)   1 พฤษภาคม 2557 (2557-05-01)   พรรคก้าวไกล   19 มกราคม 2563 (2563-01-19)
ถูกยุบ: 7 สิงหาคม 2567  (10 ปี 2 เดือน 27 วัน) 
ก่อนหน้า: พรรคอนาคตใหม่ (โดยพฤตินัย)
ถัดไป: พรรคประชาชน คณะก้าวหน้า (สมาชิกที่โดนตัดสิทธิ์)
ที่ทำการ: 167 อาคารอนาคตใหม่ ชั้น 4 ซอยรามคำแหง 42 แขวงหัวหมาก เขตบางกะปิ กรุงเทพมหานคร
สถาบันนโยบาย: ศูนย์นโยบายเพื่ออนาคต
สมาชิกภาพ  (ปี 2567): 115,492 คน
อุดมการณ์: ประชาธิปไตยสังคมนิยม พิพัฒนาการนิยม ต่อต้านคณะผู้ยึดอำนาจการปกครอง
จุดยืน: กลางซ้าย
กลุ่มในภูมิภาค: เครือข่ายประชาธิปไตยสังคมนิยมในเอเชีย (SocDem Asia)
สี:   สีส้ม
เพลง: ก้าวไกลก้าวหน้า (2563)   ต้องก้าวไกล (2565)
เว็บไซต์
moveforwardparty.org
การเมืองไทย   รายชื่อพรรคการเมือง การเลือกตั้ง
พรรคก้าวไกล (อังกฤษ: Move Forward Party ย่อ: ก.ก.) เป็นอดีตพรรคการเมืองไทยที่จดทะเบียนก่อตั้งพรรคเมื่อวันที่ 1 พฤษภาคม พ.ศ. 2557 โดยใช้ชื่อว่า พรรคร่วมพัฒนาชาติไทย มีการเปลี่ยนชื่อเป็น พรรคผึ้งหลวง ใน พ.ศ. 2562 และเปลี่ยนมาใช้ชื่อ พรรคก้าวไกล ใน พ.ศ. 2563 ภายหลังจากที่พรรคอนาคตใหม่ถูกยุบและสมาชิกส่วนใหญ่ย้ายมาสังกัดพรรคก้าวไกล
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคก้าวไกลได้จำนวน ส.ส. มากที่สุด แม้หลังการเลือกตั้งพรรคก้าวไกลจะเป็นแกนนำจัดตั้งรัฐบาลร่วมกับอีก 7 พรรค แต่ในการลงมติเลือกนายกรัฐมนตรี พิธา ลิ้มเจริญรัตน์ หัวหน้าและแคนดิเดทนายกรัฐมนตรีของพรรค ไม่ได้รับคะแนนเสียงเพียงพอที่จะดำรงตำแหน่งดังกล่าว พรรคจึงมอบสิทธิ์การจัดตั้งรัฐบาลให้พรรคเพื่อไทย นำไปสู่การจับขั้วตั้งรัฐบาลใหม่ซึ่งไม่มีพรรคก้าวไกล และพรรคต้องทำหน้าที่ฝ่ายค้าน ตามมาด้วยการลาออกจากหัวหน้าพรรคของพิธาและชัยธวัช ตุลาธน ขึ้นดำรงตำแหน่งนี้แทน
จากความพยายามแก้ไขประมวลกฎหมายอาญา มาตรา 112 อันเนื่องมาจากการประท้วงของกลุ่มต่อต้านรัฐบาลประยุทธ์ จันทร์โอชา ทำให้มีการยื่นคำร้องต่ออัยการสูงสุดเพื่อส่งศาลรัฐธรรมนูญวินิจฉัยว่าการกระทำดังกล่าวขัดต่อรัฐธรรมนูญหรือไม่ ศาลรัฐธรรมนูญมีมติเป็นเอกฉันท์ในเดือนมกราคม พ.ศ. 2567 วินิจฉัยว่าการกระทำนี้เป็นการใช้สิทธิหรือเสรีภาพเพื่อล้มล้างการปกครองระบอบประชาธิปไตยอันมีพระมหากษัตริย์ทรงเป็นประมุข และสั่งให้พรรคหยุดการกระทำดังกล่าว
คณะกรรมการการเลือกตั้ง นำคำวินิจฉัยข้างต้นมาพิจารณาก่อนจะมีมติเอกฉันท์ส่งคำร้องพร้อมความคิดเห็นไปยังศาลรัฐธรรมนูญซ้ำให้ยุบพรรคก้าวไกล เนื่องจากเข้าข่ายกระทำการล้มล้างการปกครอง ที่สุดในวันที่ 7 สิงหาคม พ.ศ. 2567 ศาลรัฐธรรมนูญมีคำพิพากษาให้ยุบพรรคก้าวไกล และตัดสิทธิ์ทางการเมืองแกนนำพรรครวม 11 คนเป็นเวลา 10 ปี ขณะที่ ส.ส. ของพรรคที่ไม่ถูกตัดสิทธิ์จำนวน 143 คน ได้ย้ายไปสังกัดพรรคประชาชนในอีกสองวันต่อมา